SUHETO: Giya iti Suporta Para Kadagiti Transgender nga Estudiante Daytoy a giya ket tulong maipapan kadagiti gagangay a pakaseknan a masapul a maasikaso tapno maipaay ti maitutop a suporta kadagiti transgender (nagpabaliw iti sekso) nga estudiante ken iti komunidad ti eskuelaan. Dagitoy a giya ket nadisenio a mangipaay iti napateg a direksion kadagiti eskuelaan. Saanda a sakupen ti amin a situasion a tumaud. Ti panggep ket maipaay ti alisto a giya para kadagiti eskuelaan tapno mapataud ti natalged ken nasayaat nga aglawlaw iti panagadal para iti amin nga estudiante ken tapno ammo dagiti opisial iti eskuelaan ti kasayaatan a pamay-an a panangasikaso kadagiti situasion a tumaud. Mabalin a pang-indibidual ti kasapulan dagiti transgender nga estudiante, depende iti situasion ti estudiante. Ti kasapulan ti tunggal estudiante ket masapul a matingiting sigun iti kasasaadna, a maaramid babaen ti pannakisarita iti estudiante ken, no maitutop, kadagiti nagannak wenno guardian ti estudiante. Bay-an koma dagiti empleado ti eskuelaan a ti estudiante ti agdesision ken mangipakita iti pakabigbiganna a sekso ken silalagipda koma iti kalintegan ti estudiante iti kinapribado ken iti kompidensial nga impormasion maipapan iti pakabigbiganna a sekso ken ti panangipakitada iti dayta. Depinasion Dagiti Kangrunaan a Termino "Naited a sekso idi nayanak," kaipapananna ti awag iti sekso, gagangay a "lalaki" wenno "babai," a naited iti maysa a tao idi nayanak. "Sekso," kaipapananna ti agkakanaig a sosial, sikolohikal, ken emosional a kababalin, a naimpluensiaan iti ekspektaren ti kagimongan a dayta ti mangipabigbig iti maysa nga indibidual kas babai, lalaki, wenno sabali pay. "Seksual nga ekspresion," kaipapananna ti pamay-an nga irepresentar wenno iyebkas ti maysa a tao ti sekso iti dadduma, masansan babaen ti kababalin, panagbadbado, panagbubuok, aktibidad, boses, wenno manerismo. "Pakabigbigan a sekso," kaipapananna ti makin-uneg a rikna ti maysa kas nalalakian, nababaian, wenno sabali pay, uray no dayta a nainaig wenno saan a nainaig iti pakabigbigan a sekso ket naiduma iti natural wenno naited a sekso ti maysa idi nayanak. Addaan ti amin a tao iti pakabigbigan a sekso.
Panid 2 "Di makikomporme a sekso," kaipapananna ti panangiparang iti sekso wenno seksual nga ekspresion a naiduma kadagidiay gagangay a nainaig iti naited a sekso idi nayanak ti maysa a tao. Ti ekspresion ti maysa iti seksona ket mabalin a naiduma iti pangkaaduan nga ekspektaren iti "rumbeng" a langa wenno tigtignay ti babbai ken lallaki. Daydiay di makikomporme iti sekso ket saan a kapada ti transgender; saan nga amin nga estudiante a di makikomporme iti sekso ket maibilang kas transgender. "Sekso," kaipapananna ti chromosomal, hormonal, ken anatomical a karakter a maus- usar a mangipabigbig iti maysa nga indibidual kas lalaki wenno babai. "Transgender," kaipapananna ti maysa a tao a ti pakabigbiganna a sekso ket naiduma iti naited a seksona idi nayanak. Saan nga agpada ti "transgender" ken ti "bakla". "Transision," kaipapananna ti proseso a mangrugi nga agbiag ti transgender sigun iti kayatna a pakabigbigan ken masansan a ramanenna ti panagbaliw ti estilo ti panagbadbado, panagpili iti baro a nagan, kiddaw a mausar ti umiso a pangtukoy kenkuana (pronoun), ken posible a hormone therapy ken panagpaopera. Agdama a Situasion Iti nabiit, umad-adu nga estudiante ti komportable ti riknada a mangipakita a transgender-da ken agkidkiddawda iti suporta ti eskuelaan. Kasta met, umad-adu a nagannak ti agkidkiddaw a bigbigen ken ipaay koma dagiti eskuelaan ti kasapulan dagiti transgender nga annakda. Para iti adu nga estudiante, ibilangda dagiti eskuelaan kas natalged a pangyebkasan ti maysa iti kinataona. Gapu iti dayta, napateg a makita ti maitutop unay para kadagiti estudiantetayo, dagidiay man mabigbig kas transgender wenno saan a kasta. Nupay dagiti isyu maipapan iti transgender nga estudiante ket nayamang iti tay-ak ti edukasion, ken adun a lugar, pakairamanan ti Hawai`i, ti nangyimplementar iti giya a mangsuporta kadagiti transgender nga estudiante, napateg a laglagipen nga adu latta ti problema a pakaipaspasanguan dagitoy nga estudiante. Ti Gay, Lesbian, Straight Education Network ("GLSEN") ket mangar-aramid iti maminsan-iti-dua-tawen a surbey kadagiti eskuelaan, a nakapokus iti kapadasan iti panagadal dagiti estudiante a bakla, tomboy, bisexual, ken transgender. Natakuatan ti 2013 National School Climate Survey ti GLSEN a dagiti LGBT nga estudiante a nakapadas iti nainaig-LGBT a diskriminasion iti eskuelaan ket mamitlo a posible nga aglangan iti klase iti napalabas a bulan, nababbaba ti GPA-da ngem kadagiti padada nga estudiante, ken nababbaba ti kompianasda iti bagida, ken nakarkaro ti depresionda ngem kadagiti kapatadada.1 Dagiti pagarigan ti diskriminasion a naiturong kadagiti transgender nga estudiante ket ramanenna, ngem saan laeng a dagitoy, ti pannakalapped a mangusar iti pilien a nagan 1 Kosciw, J. G. Greytak, E. A., Palmer, N. A., & Bosen, M. J. (2014). The 2013 National School Climate Survey: The experiences of lesbian, gay, bisexual and transgender youth in our nation's schools. New York: GLSEN, at 41. 2
Panid 3 ken awag, ken ti pannakaibilin nga agusar iti restroom/locker room a para iti naited a sekso idi nayanak.1 Adda napateg nga akem dagiti eskuelaan iti pannakapatanor ti nasayaat a kinatao dagiti estudiante, ken napateg nga itultuloytayo ti makitinnulong iti amin nga estudiante ken iti pamiliada. 1 Id. at 37-40 3
Panid 4 Dagiti Linteg Pederal ken Estado, ken Dagiti Polisia ti Board of Education Dagiti legal a prinsipio maipapan iti panangsuporta ken panangipaay iti kasapulan dagiti transgender nga estudiante ket saan pay a nasolbar. Ti Hawai`i, a sumursurot iti linteg pederal, iparitna ti diskriminasion, pakairamanan ti kontra kadagiti indibidual a mangipakita iti dayta gapu iti pakabigbigan a sekso ken seksual nga ekspresion. Itultuloymi a siputan dagiti kabaruan a linteg sa rebisarenmi ti giya a sursuroten ti Department sigun iti maitutop. Dagiti linteg pederal ken estado a mangasikaso iti diskriminasion gapu iti sekso, pakabigbigan a sekso, ken/wenno seksual nga ekspresion ramanenna ti: Title IX of the Education Amendments Act of 1972, a mangiparit iti diskriminasion ken panangriribuk gapu iti sekso, iti sidong ti aniaman a programa wenno aktibidad a pang-edukasion a pomponduan ti gobierno pederal. Karaman ditoy ti diskriminasion gapu iti panangipakita iti maipagarup a pangkaaduan a panangiladawan iti sekso ti indibidual wenno pannakapaay a makikomporme iti pangkaaduan a kapanunotan maipapan iti kinalalaki ken kinababai. Title IV of the Civil Rights Act of 1964, a mangiparit iti diskriminasion ken panangriribuk gapu iti sekso a mapaspasamak kadagiti publiko nga eskuelaan ken kolehio. Ramanen daytoy ti diskriminasion base iti di isusurot iti kadawyan a pangkaaduan a kapanunotan iti sekso. Iti Title IX ken Title IV, amin nga estudiante, pakairamanan dagiti transgender nga estudiante a di sumurot iti pangkaaduan a kapanunotan iti sekso, ket protektado iti diskriminasion gapu iti sekso. Linteg estado (§§368-1, 489-2, ken 489-3, Hawai`i Revised Statutes), a mangprotektar kadagiti indibidual iti dikriminasion gapu iti pakabigbigan a sekso wenno seksual nga ekspresion kadagiti publiko a pagyanan, pagtrabahuan, pagtaengan, ken iti pannakagunggona kadagiti serbisio a pomponduan ti estado. Title 8, Chapter 19 of the Hawai`i Administrative Rules, a pakairamanan ti pannakaiparit ti berbal wenno di berbal nga ekspresion a rason a di komportable ti dadduma, mapilitda, di natalged ti riknada, wenno agpegpeggadda gapu iti pakabigbiganda a sekso ken seksual nga ekspresionda. Kas kanayonan, mision ti Hawai`i Department of Education a mangpatanor iti nasayaat a grado iti eskuelaan, kababalin, ken mayat a pannakilangen ken emosion ti tunggal ubing. Kasapulan a suportaran ti Estado ti amin nga estudiante iti pannakapatanor ti pakabigbiganda. Dadduma a polisia ti Board of Education ti mangsuporta iti daytoy a mision, pakairamanan ti: 4
Panid 5 Policy E-3, Na Hopena A'o: "Agtitinnulong ti DOE kas maysa a Sistema a pakairamanan ti tunggal maysa iti nalawlawa a komunidad tapno mapatanor dagiti abilidad a mangpatibker iti pannakisinninged, responsabilidad, kinalaing, aloha, intero a kinatao ken iti Hawaii." Policy 101.1, Pagalagadan iti Kababalin ti Estudiante: "Maekspektar nga agbalin dagiti estudiante a napudno, agtignay buyogen ti dignidad ken tratuenda ti dadduma a sidadayaw ken sirerespeto. Ti kababalin ti indibidual ket saan koma a mangsalungasing kadagiti kalintegan ti dadduma. Ramanen daytoy ti panagusar iti maitutop a sasao, tigtignay ken panagbadbado. Maekspektar a saan a riribuken dagiti estudiante ti sabsabali iti aniaman a pamay-an." Policy 101.6, Komprehensibo a Panangtulong Kadagiti Estudiante: "Bigbigen ti BOE ti kinapateg ti panangipaay iti epektibo nga instruksion iti natalged, positibo, naasi ken mangsuporta nga aglawlaw iti panagadal...Masapul a mangipaay ti DOE iti programa a komprehensibo a panangtulong kadagiti estudiante tapno masuportaran ti pannakayimplementar, a suroten a naimbag ti [...] maitutop a panangsuporta kadagiti estudiante babaen ti nadumaduma a serbisio." Policy 106.5, Agpokus Kadagiti Estudiante: "Ti koma pokus ti programa a pang-edukasion kadagiti publiko nga eskuelaan iti Hawaii ket ti panagrang-ay ken panagsayaat ti kada estudiante." Policy 305.10, Kontra-Seksual a Panangriribuk, Kontra-Bullying, Ken Kontra-Diskriminasion Kadagiti Estudiante iti Biang Dagiti Empleado: "Istrikto nga iparit ti DOE ti aniaman a porma ti panangriribuk ken/wenno panang- bully gapu kadagiti sumaganad: pakabigbigan a sekso ken seksual nga ekspresion, estado iti biag ken kagimongan, pisikal a langa ken ugali ken seksualidad." "Saan koma a maipuera ti maysa nga estudiante a makipartisipar, mapaidaman kadagiti benepisio wenno agpasar iti panangriribuk, panang-bully ken diskriminasion iti aniaman a programa, serbisio wenno aktibidad ti DOE." Dagiti linteg pederal ken estado ken dagiti polisia ti BOE a mangasikaso kadagiti kalintegan dagiti estudiante iti kinapribado ramanenna ti: Family Educational Rights and Privacy Act (FERPA), a mangprotektar iti kinapribado dagiti rekord ti edukasion ti estudiante. Iti FERPA, masapul nga umuna nga adda naisurat a pammalubos dagiti eskuelaan sakbay a ti impormasion manipud iti rekord ti edukasion ti estudiante ket maited iti sabsabali malaksid iti nagannak /legal a guardian. Title 8, Chapter 6 of the Hawai`i Administrative Rules, saklawenna ti kinakompidensial dagiti personal a rekord, pakairamanan dagiti personal a rekord dagiti estudiante. 5
Panid 6 Title 8, Chapter 34 of the Hawai`i Administrative Rules, saklawenna ti pannakaprotektar dagiti pang-edukasion a kalintegan ken kinapribado dagiti estudiante ken nagannak. BOE Policy 500.21, Impormasion iti Estudiante ken Kompidensial a Rekord : "Dagiti impormason maipapan kadagiti indibidual nga estudiante wenno dati nga estudiante kadagiti publiko nga eskuelaan ket saan a rumbeng nga ibaga wenno iruar dagiti empleado ti Department of Education (Department), malaksid no impalubos ti estudiante, nagannak, wenno guardian, pinalubosan ti Department, wenno espesipiko nga ibaga dayta ti linteg. Dagiti report a nairanta kas "kompidensial" ket naglaon iti impormasion a pribado ken personal, ken rumbeng a masaluadan ken marespetar maitunos kadagiti etika dagiti propesional. Dagiti kasta a report ket rumbeng a saan a maikabil kadagiti salansan a makita ti adu. [...] Amin a publiko nga eskuelaan rumbeng nga idulinda dagiti salansan ti rekord dagiti permanente nga estudiante kas kalikaguman ti Department wenno ti linteg." Giya Masapul nga ikagumaan dagiti eskuelaan ti mangpataud iti pagadalan a mangipateg ken mangrespeto iti amin nga estudiante ken mangsuporta iti pannakapatanor ti kinatao ti ubing. Ti giya para kadagiti kadawyan a kasapulan ken kadagiti situasion a mabalin a tumaud ket nailadawan iti baba. Panagdesision iti Pakabigbigan a Sekso ti Estudiante Masapul nga akseptaren dagiti eskuelaan ti pakabigbigan a sekso a pilien ti maysa nga estudiante. Saan a kasapulan ti estudiante ti medical wenno mental health diagnosis wenno treatment threshold tapno maawat ken marespeto ti pakabigbiganna a sekso. Ti transgender nga estudiante a nakasaganan iti transision, madama man ti medikal a transisionna, mabalinnan a rugian ti proseso a panagbalbaliw no ania ti kayatna nga awag kenkuana (kayatna a nagan, kdpy), ti panagbadbadona, ken ipapanna kadagiti kayatna nga aktibidad ken pasilidad. Naiduma ti situasion ti kada estudiante, isu a mangrugi daytoy a proseso iti panagsarita ti estudiante ken ti administrator wenno counselor tapno mapagsaritaan no ania dagiti suporta a kidkiddawen ti estudiante. Bayat daytoy damo a panagsarita, masapul met nga ammuen ti counselor wenno administrator no kasano kauneg ti ammo dagiti nagannak maipapan iti pakabigbigan a sekso ti estudiante. Ti damo a panagsarita mabalin a ramanenna wenno saan dagiti nagannak ti estudiante, depende iti situasion ti indibidual ken no kasano a nairugi ti panagsarita. Mabalin nga adda dagiti situasion a di pay naibaga ti estudiante kadagiti nagannakna nga isu ket transgender, ngem agkiddaw latta kadagiti suporta. Mabalin a kaaduan ti kasta a kaso iti middle ken high school, ngem iti elementary school. 6
Panid 7 Pagbalinen koma dagiti eskuelaan a pang-indibidual nga estudiante dagiti ipaayda a suporta, ken masapul a dokumentado dagita a suporta. Agpada a pirmaan ti estudiante ken ti eskuelaan ti dokumento a mangiladawan kadagiti napagtulagan a suporta. Maparegta dagiti eskuelaan a mangusar iti nairagpin nga Student Support Plan for Gender Identity (Attachment A) kas dokumentasion maipapan kadagiti suporta a napagtulagan ti amin a partido. No addan naaramid a plano, masapul a kontaken ti counselor wenno administrator dagiti maseknan nga empleado ti eskuelaan (maitunos kadagiti napagtulagan a suporta) tapno maibaga kadakuada ti kayat ti estudiante a pakabigbiganna a sekso ken dagiti napagtulagan a suporta. Bayat a tumantanor ti pakabigbigan dagiti estudiante, mabalin nga agbaliw dagiti suporta a para kadakuada. Ti estudiante wenno ti nagannak/guardian-na mabalin isu a mismo ti makisarita iti maysa a counselor wenno school administrator tapno mabaliwan ti plano a suporta, nangruna no dagiti kiddaw a konektado kadagiti aglalasin-agkakasekso a pasilidad ket apektado iti panagbalbaliw. Masapul nga usigen manen ti counselor wenno administrator ti plano no kasapulan, a kaduana ti estudiante (ken nagannak, no karaman) tapno agtultuloy a maitutop dagiti suporta. Masapul a patas ken regular ti pannakayaplikar dagiti suporta para kadagiti transgender nga estudiante. UMUNA A SAMPOL: Adda estudiante nga agparang a lalaki ngem kanayon a makita nga agbado iti kadawyan a maibilang a pangbabai, kas iti palda ken atiddog a bado. Kanayon nga agusar kadagiti pasilidad a panglalaki ken saan a pulos nagkiddaw iti pasilidad a pangbabai. Itultuloyna nga usaren ti legal a naganna, a kadawyan a nagan ti lalaki. Iti daytoy a kaso, awan ti kasapulan nga aramiden. Agparang a daytoy nga estudiante ket di makikomporme iti sekso, ket mabalin wenno saan a maibilang kas transgender. No mabul-bully wenno marirriribuk ti estudiante, masapul a ti counselor wenno sabali pay a maitutop nga opisial iti eskuelaan usarenna dagiti suporta tapno maasikaso ti panang-bully wenno panangriribuk. MAIKADUA A SAMPOL: Kiniddaw ti maysa nga estudiante ken ti nagannakna a makisaritada iti principal. Adda dokumento ti estudiante manipud medikal a propesional maipapan iti pakabigbiganna a sekso. Mas direkta daytoy a kaso. Manen, daytoy a pannakisarita, wenno ti sumaruno a pannakisarita, ket mabalin nga usaren a mangpatalged a kualipikado ti transgender nga estudiante para iti Student Support Plan for Gender Identity. Masapul ngarud a kasarita ti counselor wenno school administrator dagiti maitutop nga empleado ti eskuelaan tapno ipakaammona kadakuada ti pakabigbigan a sekso ti estudiante ken dagiti napagtulagan a suporta. MAIKATLO A SAMPOL: Adda estudiante nga agparang a babai ti immasideg iti maysa a titser ken nangibaga iti nagan ti lalaki sa kiniddawna a maawagan iti awag a panglalaki. Masapul nga umanamong ti titser a mausar ti pinili ti estudiante a nagan ken awag kenkuana sa ibagana iti estudiante a gapu ti kiniddawna dayta, makikooperar ti eskuelaan iti estudiante kadagiti kasapulanna a suporta ken pagyanan. 7
Panid 8 Panagusar Kadagiti Aglalasin-Agkakasekso a Pasilidad Kadagiti kaso a kayat ti estudiante ti ad-adu a kinapribado wenno mariknana a saan a natalged, masapul nga ikkan dagiti eskuelaan dayta nga estudiante iti pribilehio a makastrek kadagiti alternatibo a pagyanan. Karaman kadagita dagiti restroom ken locker room. Panagusar iti Restroom Mabalin nga addaan dagiti eskuelaan kadagiti restroom a panglalaki ken pangbabai nga estudiante. Makastrek dagiti estudiante kadagiti restroom a maitunos iti pilienda a pakabigbigan a sekso. No ti suporta para iti transgender nga estudiante ramanenna ti iseserrek iti restroom a maitunos iti pilienna a pakabigbigan a sekso, mabalin nga adda maaramid a pagyanan para iti dadduma nga estudiante. Iti daytoy a kaso, no adda estudiante, transgender man wenno saan, a kayatna ti ad-adda a kinapribado, wenno mariknana a di komportable, ikagumaan koma dagiti eskuelaan nga ipaayan ti estudiante iti pribilehio a makastrek iti maysa nga alternatibo a restroom (kas pagarigan, ti single-stall restroom wenno ti restroom ti health office). Usigen koma ti transgender nga estudiante ti usarenna a restroom. Saan koma a mapilit nga agusar iti alternatibo a restroom. Mabalin nga ikagumaan dagiti eskuelaan ti agaramid iti single stall "gender-neutral" a restroom iti campus-da. UMUNA A SAMPOL: Adda transgender a lalaki (babai a nagbalin a lalaki) nga estudiante a kayatna ti agusar kadagiti panglalaki a restroom iti campus. Masapul a mapalubosan a mangusar iti panglalaki a restroom ta maitunos daytoy iti pinilina a pakabigbigan a sekso. MAIKADUA A SAMPOL: Adda di-transgender a babai nga estudiante a di komportable gapu ta adda transgender a babai (lalaki a nagbalin a babai) nga agus-usar iti pangbabai a restroom. Masapul a mapalubosan ti di-transgender a babai nga estudiante nga agusar iti alternatibo a restroom. MAIKATLO A SAMPOL: Adda transgender a babai (lalaki a nagbalin a babai) a di komportable nga agusar iti pangbabai a restroom, ngem dina kayat ti agusar iti panglalaki a restroom ta mariknana a di natalged iti kasta nga aglawlaw. Masapul a mapalubosan ti estudiante nga agusar iti alternatibo a restroom kas iti pagarigan iti ngato. MAIKAPAT A SAMPOL: Adda estudiante nga agparang a lalaki a nakita a magmagna a mapan iti pangbabai a restroom. Idi inasitgan ti maysa nga empleado ti eskuelaan, imbaga ti estudiante a babai ti pinilina a pakabigbigan a sekso. Masapul a mapalubosan ti estudiante nga agusar iti restroom ti sekso a kayatna a pakabigbigan. Ibaga iti estudiante, no agkiddaw, a makikooperar ti eskuelaan a maipaay kenkuana dagiti suporta ken pagyanan a kasapulanna. 8
Panid 9 Panagusar iti Locker Room Mabalin nga addaan dagiti eskuelaan kadagiti locker room a panglalaki ken pangbabai nga estudiante. Makastrek dagiti estudiante kadagiti locker room a maitunos iti pilienda a pakabigbigan a sekso. No ti suporta para iti transgender nga estudiante ramanenna ti iseserrek iti locker room a maitunos iti pilienna a pakabigbigan a sekso, mabalin nga adda maaramid a pagyanan para kenkuana wenno iti dadduma nga estudiante. No adda estudiante, transgender man wenno saan, a kayatna ti ad-adu a kinapribado, aniaman ti rasonna, mangipaay koma dagiti eskuelaan iti nainkalintegan nga alternatibo, kas iti: (1) (2) (3) (4) Asideg ti locker ti estudiante iti opisina dagiti coach wenno iti mangsuporta a grupo a kapatadana; Panagusar iti pribado a lugar iti uneg ti publiko a lugar iti locker room; Panagusar iti asideg a pribado a lugar; wenno Nailasin nga iskediul ti panagsukat. UMUNA A SAMPOL: Adda transgender a lalaki (babai a nagbalin a lalaki) a kayatna ti agsukat iti panglalaki a locker room. No la ketdi marikna ti estudiante a natalged, mapalubosan nga agsukat iti panglalaki a locker room. MAIKADUA A SAMPOL: Adda transgender a lalaki (babai a nagbalin a lalaki) a di komportable nga agsukat iti panglalaki a locker room, ngem dina kayat ti agsukat iti pangbabai a locker room gapu ta ibilangna ti bagina kas lalaki ken mariknana a saan a maitutop dayta. Ikagumaan koma ti eskuelaan nga ipaay ti kasapulan ti estudiante babaen ti panangipalubosda nga usarenna ti maysa kadagiti alternatibo a nailista iti Giya wenno iti sabali nga umasping nga alternatibo. MAIKATLO A SAMPOL: Adda transgender a babai (lalaki a nagbalin a babai) a pinilina ti agsukat iti pangbabai a locker room. Saan a komportable iti dayta ti dadduma a di- transgender a babbai nga estudiante. Masapul a maipaayan dagiti di-transgender a babbai nga estudiante iti maysa kadagiti alternatibo iti daytoy a Giya wenno iti sabali nga umasping nga alternatibo. Agpatnag a Biahe ken Pagdagusan (Eskuelaan a Pagyanan Dagiti Estudiante) Masapul a palubosan dagiti eskuelaan a sumrek dagiti transgender nga estudiante kadagiti pagyanan a maitunos iti pakabigbigan a sekso a pilien ti estudiante. Saan nga ikalikagum dagiti eskuelaan nga agyan ti transgender nga estudiante iti pangmaysa a pagyanan wenno ibagana ti personal nga impormasion no saan a kalikaguman dayta ti dadduma nga estudiante. Ngem saan a maiparit a patgan ti eskuelaan ti boluntario a kiddaw ti estudiante a pangmaysa a pagyanan, no pilien dayta ti estudiante. 9
Panid 10 Pinili a Nagan ken Pangtukoy Adda kalintegan dagiti transgender nga estudiante a maawagan iti nagan ken pangtukoy a maitunos iti pilienda a pakabigbigan a sekso. No kiddawen dagiti estudiante, masapul nga awagan ida dagiti empleado sigun iti nagan ken pangtukoy a kayatda a maitunos iti pilienda a pakabigbigan a sekso. Saan a maikalikagum kadagiti transgender nga estudiante a mangala iti legal a nagan wenno pasuktanda ti seksoda wenno pasuktanda dagiti opisial a rekordda. Saan nga iparit daytoy ti di inggagara a panagkamali wenno pannakailaw-an, no di ket agaplikar iti inggagara wenno kanayon a di panangrespeto iti pakabigbigan a sekso ti estudiante, a maibilang a panangipakita iti diskriminasion. Masapul a mapakaammuan dagiti titser ken dadduma pay nga empleado ti eskuelaan maipapan iti kayat ti estudiante a nagan iti listaan dagiti estudiante ken ti kayatna a pangtukoy kenkuana no isu ket maawagan. No ti student information system ti DOE (kas pagarigan, SIS) awatenna ti maysa a "napili a nagan" ti estudiante, masapul a mainotar dayta. Masapul a siguraduen dagiti titser ken dadduma pay nga empleado ti eskuelaan a mapagtalinaed a kompidensial ti legal a nagan ti transgender nga estudiante, no naiduma iti pinilina a nagan. SAMPOL: Adda estudiante nga immasideg iti maysa a titser sa adda imbagana a nagan ti babai ken kiniddawna a mausar ti pangbabai a pangawag kenkuana, uray no ti naited a sekso ti estudiante idi nayanak ket lalaki ken kadawyan a panglalaki ti legal a naganna. Masapul nga umanamong ti titser a mangusar iti nagan ken pangtukoy a pinili ti estudiante sa tulonganna ti estudiante a mangyurnos iti pannakisarita iti counselor wenno administrator. Bayat daytoy damo a panagsarita, masapul met nga ammuen ti counselor wenno administrator no kasano kauneg ti ammo dagiti nagannak maipapan iti pakabigbigan a sekso ti estudiante. Masapul a mapatalgedan ti Student Support Plan for Gender Identity iti sumaruno a panagsarita. Masapul ngarud a kasarita ti counselor wenno administrator ti titser ken ti dadduma a maitutop nga empleado ti eskuelaan tapno ipakaammona kadakuada dagiti napagtulagan a suporta. Dagiti Rekord, Kinapribado, ken Kompidensial nga Impormasion Iti agdama, makalikaguman nga usaren dagiti eskuelaan ti legal a nagan ti estudiante ken ti naited a seksona idi nayanak base iti kadawyan nga eksaminasion ken opisial a report. Laglagipen koma dagiti empleado ti eskuelaan a ti pakabigbigan a sekso ken napili a nagan ti estudiante ket mabalin a saan a kapada dagiti opisial a rekord, ken protektaranda ti kinapribado ti estudiante babaen ti panangliklikda iti di inggagara a pannakaibaga iti legal a nagan ti estudiante ken iti naited a seksona idi nayanak, no posible. Dagiti impormasion maipapan iti legal a pakabigbigan ti transgender nga estudiante, ti transgender a pakabigbigan a seksona, ken ti naited a seksona idi nayanak ket masapul 10
Panid 11 a matrato kas kompidensial nga impormasion. Ti panangibaga kadagiti kasta nga impormasion iti sabali nga estudiante, iti nagannakda, wenno iti sabali a third party ket mabalin a kontra kadagiti linteg ti kinapribado, kas iti FERPA. Saanmo nga ibagbaga iti sabsabali ti impormasion a mabalin a pakaammuan iti kina-transgender ti estudiante, malaksid no legal a kasapulan dayta, wenno malaksid no impalubos dayta ti estudiante. No la ketdi saan a legal a rekord ti naipaay a rekord wenno impormasion iti directory maipapan iti estudiante wenno saan met a legal a makalikaguman nga usaren ti eskuelaan ti legal a nagan wenno sekso ti estudiante, usaren koma ti eskuelaan ti nagan, pangtukoy, ken sekso a kiniddaw ti estudiante. UMUNA A SAMPOL: Adda transgender a lalaki (babai a nagbalin a lalaki) a pangbabai ti legal a naganna ngem panglalaki ti pinilina a nagan. Iti umuna nga aldaw ti klase, insurat ti titser iti card ti amin a nagan dagiti estudiante sa inkabilna iti bukodda a tugaw. Inasitgan ti estudiante ti titser tapno ilawlawagna a kayatna a ti pinilina a nagan a maikabil iti tugawna. Masapul a mangaramid ti titser iti baro a card a naikabil ti nagan a pinili ti estudiante. Masapul nga itultuloy ti titser a tulongan ti estudiante babaen ti panangyurnosna iti pannakisarita iti counselor wenno administrator. Bayat daytoy damo a panagsarita, masapul met nga ammuen ti counselor wenno administrator no kasano kauneg ti ammo dagiti nagannak maipapan iti pakabigbigan a sekso ti estudiante. Masapul a mapatalgedan ti Student Support Plan for Gender Identity iti sumaruno a panagsarita. Masapul ngarud a kasarita ti counselor wenno administrator ti titser ken ti dadduma a maitutop nga empleado ti eskuelaan tapno ipakaammona kadakuada dagiti napagtulagan a suporta. MAIKADUA A SAMPOL: Tapno maiwaras dagiti pagsurotan a test booklet, ibasa ti titser ti legal a nagan ti kada estudiante, kas nayimprenta kadagiti test booklet, ket imbagan ti transgender nga estudiante iti titser ti pinilina a nagan ken pangtukoy kenkuana. Gapu ta ammo ti titser a kayat ti estudiante ti sabali a nagan, masapul nga awaganna ti estudiante iti pinilina a nagan ken pagtalinaedenna a kompidensial ti legal a nagan ti estudiante, adda man wenno awan ti napatalgedan nga Student Support Plan for Gender Identity. DAGITI SAMPOL TI DI OPISIAL A REKORD: Dagiti listaan ti klase, identification card ti estudiante, yearbook, dagiti miembro ken dokumento ti club, trabaho ti estudiante, ken programa ti panaggraduar. Pisikal nga Edukasion (PE) Saan koma a mapaidaman dagiti transgender nga estudiante iti oportunidad a makipartisipar iti pisikal nga edukasion. Mapalubosan koma dagiti estudiante a makipartisipar iti aglalasin-agkakasekso nga aktibidad ken isports ti klase iti gym maitunos iti pinilida a pakabigbigan a sekso. 11
Panid 12 UMUNA A SAMPOL: Adda transgender a babai (lalaki a nagbalin a babai) a kayatna ti agsala iti paset dagiti babbai bayat ti maysa a PE ballroom section. Masapul a mapalubosan nga agsala ti estudiante iti paset dagiti babbai. MAIKADUA A SAMPOL: Bayat ti panagklase iti PE maipapan iti soccer, biningay ti titser ti klase sigun iti sekso para kadagiti indibidual nga ay-ayam. Adda di-transgender a babai a kayatna ti agay-ayam iti maysa a team ti lallaki. Masapul a mapalubosan ti estudiante nga agay-ayam iti team dagiti lallaki. Kompetision nga Isports Pagsasaritaan pay laeng ti Department daytoy nga isyu. Para iti aniaman a saludsod, pangngaasim ta kontakem ni Nicole Isa-Iijima, Title IX Specialist iti (808) 784-6325 wenno iti lotus notes. Pagalagadan ti Panagkawkawes Mapalubosan ti amin nga estudiante nga isuotda ti bado a kayatda, maitunos man dayta wenno saan iti kadawyan a para iti maysa a sekso, no la ketdi saan a maikontra dayta iti pagalagadan ti panagkawkawes iti eskuelaan. Masapul a dagiti pagalagadan iti panagkawkawes ket awan pilpilienda a sekso. Mabalin nga agkawes dagiti estudiante sigun iti pakabigbiganda a sekso ken seksual nga ekspresionda. Saan koma a mas istrikto nga ipilit dagiti empleado ti eskuelaan ti pagalagadan ti eskuelaan iti panagkawkawes kadagiti estudiante a transgender ken dagidiay di makikomporme iti sekso. Agaplikar daytoy iti bado iti eskuelaan kasta met kadagiti co-curricular ken extra- curricular nga aktibidad ti eskuelaan. UMUNA A SAMPOL: Adda estudiante nga agparang a lalaki a simmangpet iti eskuelaan nga atiddog ti badona. Malaksid no kontra ti badona iti pagalagadan ti eskuelaan iti panagkawkawes, saan a masapul a kalikaguman nga agsukat ti estudiante. MAIKADUA A SAMPOL: Adda estudiante nga agparang a lalaki a naawat iti team dagiti cheerleader ken kayatna nga isuot ti uniporme dagiti babbai a cheerleader. Transgender man wenno saan ti estudiante, masapul a mapalubosan a mangisuot iti uniporme a kayatna. Saanna a kayat a sawen daytoy a mabalin met ti estudiante ti sumrek kadagiti restroom wenno locker room dagiti babbai. Ti estudiante a di makikomporme iti sekso ket mabalin a saan a transgender. Nasayaat nga iti sumaruno a pannakisarita iti estudiante, tarusan a naimbag ti pakabigbiganna a sekso. MAIKATLO A SAMPOL: Adda estudiante nga agparang a babai a nakita ti staff ti eskuelaan a nakasuot iti bulawlaw a maong ket agpaparang ti panty ti estudiante. Gapu ta mabalin a kontra daytoy iti pagalagadan iti panagkawkawes, aniaman ti sekso ti maysa, mabalin a manungsungbat ti estudiante iti panangsukirna iti pagalagadan iti panagkawkawes. 12
Panid 13 MAIKAPAT A SAMPOL: Adda estudiante nga agparang a lalaki a simrek iti eskuelaan a naka-tank top wenno sando. Ti pagalagadan ti eskuelaan iti panagkawkawes ibilangna ti tank top wenno sando a saan a maitutop kadagiti lallaki, ngem maawat kadagiti babbai no la ket ta napuskol dagiti strap-na. Dagiti strap ti tank top wenno sando ket saan a maibilang a di maitutop no isuot dayta ti estudiante nga agparang a babai. Iti daytoy a kaso, masapul a mapalubosan ti estudiante nga ag-tank top ken baliwan ti eskuelaan ti pagalagadanna iti panagkawkawes maipapan iti neutral a sekso. Dadduma Pay a Naibasar-Sekso nga Aktibidad Masapul a mapalubosan dagiti estudiante a makipartisipar iti aniaman a naibasar-sekso nga aktibidad ken sumurot iti aniaman a paglintegan, polisia, wenno kadawyan a maitunos iti pinilida a pakabigbigan a sekso. UMUNA A SAMPOL: Adda transgender a babai (lalaki a nagbalin a babai) nga estudiante a kayatna ti makisalip iti prom queen. Masapul a mapalubosan ti estudiante a makisalip iti prom queen ken saan koma a mapilit a makisalip iti prom king gapu iti naited a sekso ti estudiante idi nayanak. MAIKADUA A SAMPOL: Nangorganisar dagiti estudiante iti class performance para iti amin a Junior bayat ti maysa a pep rally. Adda nadumaduma a grupo nga agakem iti nadumaduma nga akem maibatay iti sekso. Masapul a mapalubosan dagiti transgender nga estudiante a makipartisipar iti grupo ti sekso a bigbigenda, kas pagarigan, mapalubosan ti transgender a babai (lalaki a nagbalin a babai) a makikadua iti grupo dagiti babbai, idinto ta masapul a mapalubosan ti transgender a lalaki (babai a nagbalin a lalaki) a makipartisipar iti grupo dagiti lallaki. MAIKATLO A SAMPOL: Adda transgender a babai (lalaki a nagbalin a babai) a kayatna ti ag-audition para iti Women's Ensemble, maysa a nalaing a choral group iti campus. Ti advisor/titser masapul a palubosanna ti estudiante nga ag-audition ken masapul a patas ti panangusigna iti estudiante kas iti dadduma a babbai nga estudiante. MAIKAPAT A SAMPOL: Adda transgender a babai (lalaki a nagbalin a babai) a nagkiddaw nga isuotna ti kolor ti graduation attire a para kadagiti babbai nga estudiante. Masapul a mapalubosan ti estudiante a mangisuot iti graduation attire a pangbabai. Iti Uneg ti Eskuelaan Mangrugi idi 2016-17 a tawen ti panegeskuela, masapul nga aramiden dagiti eskuelaan dagiti sumaganad: 1. Mangiruar iti tinawen a pakaammo iti amin nga estudiante, pakairamanan dagiti nagannak/guardian-da, nga ipakaamoda kadakuada dagiti kalintegan dagiti transgender nga estudiante nga agkiddaw kadagiti suporta. Masapul a karaman met 13
Panid 14 iti pakaammo ti lengguahe ti asinoman nga estudiante, a maseknan iti kinapribado, a mangibagbaga a kontakenna ti eskuelaan. Daytoy a tinawen a pakaammo ti agserbi kas pakaammo kadagiti (a) transgender nga estudiante ken ti pamiliada maipapan kadagiti kalinteganda ken no kasano a mairugi dagiti kasta a suporta; ken kadagiti (b) di-transgender nga estudiante ken ti pamiliada nga adda kakasta a suporta para kadagiti transgender nga estudiante. Masapul a maipatulod ti tinawen a pakaammo iti rugi ti kada tawen ti panageskuela. Ti panaguray a maipatulod ti pakaammo no laeng irugi ti transgender nga estudiante ti agkiddaw iti suporta ket mabalin nga agresulta iti di inggagara a panangibaga iti nagan ti kasta nga estudiante, a posible a panangsalungasing dayta iti kinapribado dagiti transgender nga estudiante. Kitaen ti Attachment B para iti sampol a lengguahe para iti tinawen a pakaammo. 2. Iraman ti sumaganad a sasao iti handbook-da tapno mapakaammuan ti uneg ti eskuelaan: Dagiti transgender nga estudiante masapul a makisaritada iti counselor-da no adda saludsod wenno pakaseknanda iti bukodda a pakabigbigan a sekso, pakairamanan ti naganda, pangtukoy kadakuada, seksual nga ekspresionda, panagusar kadagiti pasilidad, wenno pannakipartisipar kadagiti aglalasin-agkakasekso nga aktibidad. Bayat a mangrugi dagiti eskuelaan a mangaramid ken mangipatungpal kadagiti suporta kadagiti transgender nga estudiante, addanto tiempo nga ag-adjust ti faculty, dagiti empleado, estudiante, ken nagannak. Masapul nga ibilin dagiti eskuelaan a nawaya dagiti counselor ken administrator iti aniaman a pakaseknan ti maysa nga estudiante ken masapul nga agtrabahoda kas maysa a komunidad iti eskuelaan para iti edukasion ken panangipakaammo kadagiti rason kadagitoy a guideline bayat a protektaranda ti kinapribado ken kinakompidensial ti kada transgender nga estudiante. No adda saludsodmo, no agkiddawka iti kanayonan nga impormasion, wenno nakitam nga adda dagiti situasion nga agkasapulan iti kanayonan a konsiderasion iti kada kaso, pangngaasim ta kontakem ni Beth Schimmelfennig, Acting Director of the Civil Rights Compliance Office wenno ni Nicole Isa-Iijima, Title IX Specialist iti (808) 784-6325. Dagiti Reperensia Gay, Lesbian, Straight Education Network (GLSEN), Gender Spectrum, US Department of Education, Office of Civil Rights, 14
Panid 15 US Department of Education, Office of Civil Rights, October 26, 2010 "Dear Colleague Letter" State of Hawaii Board of Education Policy #305.10 (fka Board of Education Policy #4211) 15


PROGRAMA "Kanayon nga Agragsakkayo"! 2020 KOMBENSION DAGITI SAKSI NI JEHOVA
BIERNES Filipos 4:4 "Kanayon nga agragsakkayo gapu iti Apo. Ulitek, Agragsakkayo!" A 9:20 Music-Video Presentation P A S G A 9:30 Kanta Num. 111 ken Kararag 9:40 PALAWAG TI TSERMAN: 10:15 No Apay a ni Jehova ti "Naragsak a Dios" (1 Timoteo 1:11) SIMPOSIUM: Ania ti Mangyeg iti Rag-o? ˙ Simple a Panagbiag (Eclesiastes 5:12) ˙ Nadalus a Konsiensia (Salmo 19:8) ˙ Makagunggona a Trabaho (Eclesiastes 4:6; 1 Corinto 15:58) ˙ Pudno a Panaggagayyem (Proverbio 18:24; 19:4, 6, 7) 11:05 Kanta Num. 89 ken Pakaammo 11:15 DRAMATIKO A PANNAKAIBASA TI BIBLIA: "Pinagrag-o Ida ni Jehova" (Esdras 1:1-6:22; Haggeo 1:2-11; 2:3-9; Zacarias 1:12-16; 2:7-9; 3:1, 2; 4:6, 7) 11:45 Pagragsakam Dagiti Panangisalakan ni Jehova (Salmo 9:14; 34:19; 67:1, 2; Isaias 12:2) 12:15 Kanta Num. 148 ken Intermision 2
M 1:30 Music-Video Presentation E L A M 1:40 Kanta Num. 131 1:45 SIMPOSIUM: Pagbalinenyo a Naragsak ti Pamiliayo ˙ Asawa a Lalaki, Maragsakanka ken Baketmo (Proverbio 5:18, 19; 1 Pedro 3:7) ˙ Asawa a Babai, Maragsakanka ken Lakaymo (Proverbio 14:1) ˙ Nagannak, Maragsakankayo iti Annakyo (Proverbio 23:24, 25) ˙ Annak, Maragsakankayo iti Nagannakyo (Proverbio 23:22) 2:50 Kanta Num. 135 ken Pakaammo 3:00 SIMPOSIUM: Dagiti Parsua Paneknekanda a Kayat ni Jehova a Naragsaktayo ˙ Nagpipintas a Sabsabong (Salmo 111:2; Mateo 6:28-30) ˙ Naimas a Makan (Eclesiastes 3:12, 13; Mateo 4:4) ˙ Makaatrakar a Kolor (Salmo 94:9) ˙ Nagsayaat a Pannakadisenio ti Bagitayo (Aramid 17:28; Efeso 4:16) ˙ Makaay-ayo nga Uni (Proverbio 20:12; Isaias 30:21) ˙ Makapaamanga nga Animal (Genesis 1:26) 4:00 "Naragsak Dagiti Mangiparparegta iti Talna" - Apay? (Proverbio 12:20; Santiago 3:13-18; 1 Pedro 3:10, 11) 4:20 Ti Nadekket a Pannakigayyem ken Jehova ti Mangyeg iti Awan Kapadana a Ragsak! (Salmo 25:14; Habakuk 3:17, 18) 4:55 Kanta Num. 28 ken Pangserra a Kararag 3
SABADO Salmo 105:3 "Ipagpannakkelyo ti nasantuan a naganna. Agrag-o koma ti puso dagidiay mangsapsapul ken Jehova" A 9:20 Music-Video Presentation P A S G A 9:30 Kanta Num. 53 ken Kararag 9:40 SIMPOSIUM: Padasem ti Ragsak nga Iyeg ti Panagaramid iti Adalan - Parang-ayem Dagiti Abilidadmo ˙ Agsaludsod (Santiago 1:19) ˙ Usaren ti Bileg ti Sao ti Dios (Hebreo 4:12) ˙ Iyilustrar Dagiti Kangrunaan a Punto (Mateo 13:34, 35) ˙ Sigaganaygay a Mangisuro (Roma 12:11) ˙ Ipakita ti Empatia (1 Tesalonica 2:7, 8) ˙ Danonen ti Puso (Proverbio 3:1) 10:50 Kanta Num. 58 ken Pakaammo 11:00 SIMPOSIUM: Padasem ti Ragsak nga Iyeg ti Panagaramid iti Adalan - Awatem ti Tulong ni Jehova ˙ Alikamen iti Panagsukimat (1 Corinto 3:9; 2 Timoteo 3:16, 17) ˙ Dagiti Kakabsattayo (Roma 16:3, 4; 1 Pedro 5:9) ˙ Kararag (Salmo 127:1) 11:45 BAUTISMO: No Kasano a ti Bautismom Iturongnaka iti Naragragsak a Biag (Proverbio 11:24; Apocalipsis 4:11) 12:15 Kanta Num. 79 ken Intermision 4
M 1:35 Music-Video Presentation E L A M 1:45 Kanta Num. 76 1:50 No Kasano a Marikrikna Dagiti Kakabsattayo ti Ragsak ti Panagaramid iti Adalan iti . . . ˙ Africa ˙ Asia ˙ Europe ˙ North America ˙ Oceania ˙ South America 2:35 SIMPOSIUM: Tulongam Dagiti Iyad-adalam iti Biblia a . . . ˙ Mangan iti Naespirituan a Taraon a Bukbukodda (Mateo 5:3; Juan 13:17) ˙ Makigimong (Salmo 65:4) ˙ Mangliklik iti Dakes a Kakadua (Proverbio 13:20) ˙ Mangisardeng iti Narugit nga Ar-aramid (Efeso 4:22-24) ˙ Maaddaan iti Personal a Relasion ken Jehova (1 Juan 4:8, 19) 3:30 Kanta Num. 110 ken Pakaammo 3:40 TAMPOK A DRAMA A NAADAW ITI BIBLIA: Nehemias: "Ti Rag-o nga Ipaay ni Jehova ti Natalged a Pagkamanganyo" - Paset I (Nehemias 1:1-6:19) 4:15 Ti Panagaramid iti Adalan Ita Isagananatayo nga Agaramid iti Adalan iti Baro a Lubong (Isaias 11:9; Aramid 24:15) 4:50 Kanta Num. 140 ken Pangserra a Kararag 5
DOMINGO Salmo 37:4 "Agragsakka unay ken Jehova, ket itednanto kenka dagiti tarigagay ti pusom" A 9:20 Music-Video Presentation P A S G A 9:30 Kanta Num. 22 ken Kararag 9:40 SIMPOSIUM: Makapagragsaktayo Uray iti Sango ti . . . ˙ Rigat (Roma 5:3-5; 8:35, 37) ˙ Pakariribukan (2 Corinto 4:8; 7:5) ˙ Pannakaidadanes (Mateo 5:11, 12) ˙ Bisin (Filipos 4:11-13) ˙ Kinalamolamo (1 Corinto 4:11, 16) ˙ Peggad (2 Corinto 1:8-11) ˙ Espada (2 Timoteo 4:6-8) 11:10 Kanta Num. 9 ken Pakaammo 11:20 DISKURSO PUBLIKO A NAIBATAY-BIBLIA: Kinabaknang nga Awan Nayonna a Rigat - Kasano a Magun-odam? (Proverbio 10:22; 1 Timoteo 6:9, 10; Apocalipsis 21:3-5) 11:50 Sumario ti Pagwanawanan 12:20 Kanta Num. 84 ken Intermision 6
M 1:40 Music-Video Presentation E L A M 1:50 Kanta Num. 62 1:55 TAMPOK A DRAMA A NAADAW ITI BIBLIA: Nehemias: "Ti Rag-o nga Ipaay ni Jehova ti Natalged a Pagkamanganyo" - Paset II (Nehemias 8:1-13:30; Malakias 1:6-3:18) 2:40 Kanta Num. 71 ken Pakaammo 2:50 "Agragsakka Unay ken Jehova"! (Salmo 16:8, 9, 11; 37:4) 3:50 Baro nga Orihinal a Kanta ken Pangserra a Kararag ESPESIAL A MITING School for Kingdom Evangelizers Dagiti payunir nga agtawen iti 23 agingga iti 65 nga interesado a mangpalawa iti ministerioda ket maawis iti miting para kadagiti aplikante iti School for Kingdom Evangelizers iti malem ti Domingo. Mayanunsio a nasaksakbay ti oras ken lokasion daytoy a miting. 7
"Kanayon nga Agragsakkayo"! 2020 Kombension Dagiti Saksi ni Jehova Inyurnos ti Bagi a Manarawidwid Dagiti Saksi ni Jehova I M P O R MAS I O N PAR A K ADAG I T I U MAT E N D E R FIRST AID Laglagipenyo a para emerhensia laeng daytoy. ATTENDANT Adda dagiti attendant a tumulong kadakayo. Pangngaasiyo ta makikooperarkayo a naimbag kadakuada. Surotenyo ti ibagada maipapan iti pagparadaan, pagnaan, panagireserba iti pagtugawan, ken dadduma pay. BAUTISMO Dagiti tugaw a sanguen ti entablado ti maireserba para kadagiti agpabautisar malaksid no adda sabali a nairanta a pagtugawanda. Masapul a nakatugawen dita dagiti agpabautisar sakbay ti diskurso ti bautismo iti agsapa ti Sabado. Mangitugotda iti tualia ken desente a pagbabasa. DONASION Dakkel ti nagastos iti panangisagana iti umdas a pagtuga- wan, sound system, video equipment, ken dadduma pay tapno matagirag- saktayo ti kombension ket agbalintayo a nadekdekket ken Jehova. Makatulong dagiti boluntario a donasionyo tapno masupusopan dagiti naggastuan ken masuportaran met ti sangalubongan a trabaho. Tapno kombiniente para kadakayo, adda dagiti namarkaan a kahon a pagitinnagan iti kontribusion iti intero a pasilidad. Mabalinyo met ti agdonar online iti donate.jw.org. Maapresiar unay ti amin a donasionyo. Agyamyaman ti Bagi a Manarawidwid iti naparabur a suportayo iti sangalu- bongan a trabaho para iti Pagarian. LOST AND FOUND Maipan iti Lost and Found Department dagiti naiwagat a banag a saan nga ammo no asino ti makinkukua. No adda napukawyo, inkay kitaen iti daytoy a departamento. Ditoy ti pakaipanan dagiti mapukpukaw nga ubbing. Ngem tapno saan a mapasamak dayta, pangngaasiyo ta aywananyo dagiti annakyo ken diyo baybay-an a maisinada kadakayo. PAGTUGAWAN Nakonsiderarkayo koma. Laglagipenyo a ti laeng mabalinyo nga ireserbaan iti pagtugawan ket dagiti kapamiliayo, kaluganyo, kabbalayyo, wenno iyad-adalanyo iti Biblia. Pangngaasiyo ta dikay mangikabil iti aniaman a banag kadagiti tugaw a saanyo nga ireserba. VOLUNTEER SERVICE No kayatyo ti tumulong kadagiti trabaho iti kombension, mabalinyo ti agreport iti Information and Volunteer Service Department. ˘ 2020 Watch Tower Bible and Tract Society of Pennsylvania L I - 0 2 m g p O C 7 0 2 0 0 2


Iti kadayaw-dayawan nga David Y. Ige Gobernador, Estado ti Hawai'i BOARD TI EDUKASYON Catherine Payne, Mangipangpangulo Kenneth Uemura, Bise Mangipangpangulo Shanty Asher William "Bill" Arakaki Kaimana Barcarse Lyla Berg Lynn Fallin Christine "Kili" Namau'u Bruce Voss Kyla Musso, myembro estudyante Col. Angenene L. Robertson, liaison ti militar DEPARTAMENTO TI EDUKASYON Keith T. Hayashi, Interim nga Superintendente ti Edukasyon Phyllis Unebasami, Deputy nga Superintendente Heidi Armstrong, Assistant nga Superintendent ti Opisina ti Pangsuporta nga Serbisyo Pangestudyante Randall Tanaka, Assistant Superintendente ti Opisina ti Fasilidad ken Operasyon. Sean Bacon, Interim nga Assistant Superintendente ti Opisina ti Mangmanmanehar ti Talento Cara Tanimura, Interim Assistant nga Superintendente ti Opisina ti Stratehiya, Inobasyon, ken Performance. Brian Hallett, Assistant nga Superintendente & CFO ti Opisina ti Serbisyong Piskal Teri Ushijima, Interim Assistant nga Superintendente ti Opisina ti Kurikulum ken Disenyo nga Instruksyonal. Christine Shaw, Interim Assistant nga Superintendente ti Opisina ti Impormasyon Pangteknolohiya ti Serbisyo. Rochelle Mahoe Farrington-Kaiser-Kalani Area Superintendente ti Kompleks. Linell Dilwith Kaimukī-McKinley-Roosevelt Area Superintendente ti Kompleks John Erickson 'Aiea-Moanalua-Radford Area Superintendente ti Kompleks Robert Davis Leilehua-Mililani-Waialua Area Superintendente ti Kompleks Sean Tajima Campbell-Kapolei Area Superintendente ti Kompleks Disa Hauge Nānākuli-Wai'anae Area Superintendente ti Kompleks Keith Hui Pearl City-Waipahu Area Superintendente ti Kompleks Ed Noh Castle-Kahuku Area Superintendente ti Kompleks Lanelle Hibbs Kailua-Kalāheo Area Superintendente ti Kompleks Esther Kanehailua Hilo-Waiākea Area Superintendente ti Kompleks Chad Keone Farias Ka'ū-Kea'au-Pāhoa Area Superintendente ti Kompleks Janette Snelling Area Superintendente ti Kompleks Jamie Yap Baldwin-Kekaulike-Maui Area Superintendente ti Kompleks Rebecca Winkie Area Superintendente ti Kompleks Paul Zina Kapa'a-Kaua'i-Waimea Area Superintendente ti Kompleks Kasapulan iti Panaggradwar Para kadagiti Estudyante ti Pampubliko nga Eskwelaan ti Hawai'i Nu addaan ka ti saludsod panggep ti kasapulan iti panaggradwar, pakikitam iti counselor ti eskwelaan wenno principal. Keith T. Hayashi Interim nga Superintendente ti Edukasyon Opisina ti Kurikulum ken Disenyo nga Instruksyonal. Departamento ti Edukasyon ti Estado ti Hawai'i • Marso 2022
Kasapulan iti Panaggradwar AVERAGE PUNTOS TI GRADO - Iti kumulatibo nga average puntos ti grado ket mayaplikar ti amin nga aggradwar: Cum Laude: 3.0 aginggana 3.5 | Magna Cum Laude: 3.5+ aginggana 3.8 | Summa Cum Laude: 3.8+ ken nangatngatu pay Iti Diploma ti Nangato nga Eskwelaan ti Hawai'i ket kasapulan nga mayted kadagiti estudyante nga makasabat kadagiti minimum nga kasapulan ti kurso ken kredit. KASAPULAN TI KURSO* DIPLOMA TI NANGTO NGA ESKWELAAN TI HAWAI'I KASAPULAN PARA TI SERTIPIKO KAS PANANGBIGBIG TI KINALAING Kas panangnayon iti pannakasabet ti kasapulan para iti Diploma ti Nangato nga Eskwelaan ti Hawai', dagiti sumaganad ket kasapulan nga umabot ken iti kumulatibo nga GPA ti 3.0 wenno nangatngatu pay tapnu maikkan ti Sertipiko kas Panangbigbig ti Kinalaingket iti maysa wenno adadu pay kadagiti sumaganad: KINALAING NGA PANG-AKADEMIKO KINALAING SADJAY CTE Ingles Panagadal nga Sosyal Matematiko Syensya Dagiti Lenggwahe ti Lubong, Fine Arts, wenno Pang-Carera & Teknikal nga Edukasyon (CTE)/JROTC Edukasyong Pangpisikal 4.0 kredits nga kayramanan ti: • Arte ti Ingles nga Lenggwahe 1 (1.0 kredit);ken • Arte ti Ingles nga Lenggwahe 2 (1.0 kcredit); ken • Panagsurat nga Ekspositori** (0.5 kredit); ken • ELA Basic nga Elektibo (1.5 kredits) 4.0 kredits nga kayramanan ti: • Historia ken Gobyerno ti U.S. (1.0 kredit), ken • Histroria ken Kultura ti Lubong (1.0 kredit); ken • Moderno nga Historia ti Hawai'i (0.5 kredit); ken • Partisipasyon iti Demokrasiya (0.5 kredit); ken • Panagadal nga Sosyal basic nga elektibo (1.0 kredit) 3.0 kredits nga kayramanan iti: • Algebra 1 (1.0 kredit); ken • Geometriko (1.0 kredit); ken • Matematiko basic elektibo (1.0 kredit) 3.0 kredits nga kayramanan iti: • Biolohiya 1 (1.0 kredit); ken • Syensya basic elektibo (2.0 kredits) 2.0 kredits iti maysa kadagiti nayespisipiko nga programa ti panagadal 1.0 kredit kayramanan iti: • Pisikal nga Edukasyon nga Pang-agnanayun nga Salun-at (0.5 kredit); Pisikal nga Edukasyon basic elektibo (0.5 kredit) Uppat nga kredits ti math: Iti uppat nga credits ket kasapulan nga kayramanan ti maysa nga kredit ti Algebra 2 ken maysa nga credit labes ti Algebra 2. Iti kredit nga labes ti Algebra 2 kret kasapulan nga maala bayat kadagiti sumaganad wenno kapada nga Agdama kurkurso ti math: Algebra 3, Trigonometriya, Analytic Geometriya, Precalculus, Probability, Statistics, Introduction to College Mathematics, Calculus, AP Calculus, AP Computer Science A, AP Prinsipyo ti Syensya Pang- s, IB Math Studies, wenno IB Math Standard nga Tukad. KEN Uppat nga kredits ti Syensya: Kadagiti uppat nga krdits, iti maysa nga kredit ket kasapulan nga adda iti Biolohiya 1 wenno kapadpada ti IB Biolohiya, wenno kurso ti AP Biolohiya KEN TMinimum ti Duwwa nga credits aggapu AP/IB /Dagiti Kurso nga Agdama (maipada ti kredits para iti duwwa nga kurso ti kolehiyo). Mangkumpleto ti duwwa-kurso nga panagkasunod sunod iti naaprubaran nga CTE programa wenno programa ti panagadal. • Makaurnong ti B wenno maysa ti kurso kadagiti duwwa-kurso nga panagkasunod sunod; ken Makasabet wenno makalabes ti pannakaawat ti nakabase performace nga pang-assessment para iti programa wenno programa ti panagadal. KINALAING SADJAY STEM Uppat nga kredits ti math: Iti uppat nga credits ket kasapulan nga kayramanan ti maysa nga kredit ti Algebra 2 ken maysa nga credit labes ti Algebra 2. Iti kredit nga labes ti Algebra 2 kret kasapulan nga maala bayat kadagiti sumaganad wenno kapada nga Agdama kurkurso ti math: Algebra 3, Trigonometriya, Analytic Geometriya, Precalculus, Probability, Statistics, Introduction to College Mathematics, Calculus, AP Calculus, AP Computer Science A, AP Prinsipyo ti Syensya Pang- s, IB Math Studies, wenno IB Math Standard nga Tukad. KEN Uppat nga kredits ti Syensya: Kadagitoy, maysa nga kredit ket kasapulan nga addaan iti Bilohiya 1 wenno kapada ti IB Biolohiya, wenno kurso nga AP Biolohiya. KEN Naballigi nga pannakaturpos ti Proyekto nga Capstone ti STEM ken iti maysa dagiti naaprubaran nga ACCN nga kurso. Lenggwahe ti Lubong: Duwwa nga credits iti maysa nga Lenggwahe ti Lubong. Dagiti kredits ket kasapulan nga agkasunod sunod nga numero ti kurso sadjay panagadal iti maysa nga lenggwahe. WENNO Fine Arts: Duwwa nga kredits sadjay disiplina ti Fine Arts nga kayramanan ti Visual Arts ken Performing Arts. Dagiti kredits ket saan masapul nga adda iti maysa mnga disiplina. WENNO Pang-carera ken Teknikal nga Edukasyon (CTE): Duwwa nga credits iti maysa nga programa pang- carera iti panagadal, WENNO JROTC: Duwwa nga agkasuod sunod nga kurso JROTC ket makapalpas ti duwwa nga CTE kredits para iti kasapulan a panggep ti diploma. Salun-at 0.5 kredit: Salun-at Tatta ken Tumbigat Plano nga Personal nga Panag-transisyon 0.5 kredit Elektibo 6.0 kredits TOTAL 24.0 kredits Iti DOE ket addaan ti proseso para iti panangdawat ken panagaprubar kadagiti kapada nga kredit a kurso. ** Wenno kapada nga kurso. ARAMID PANGGEP PANAGGRADWAR Dagiti estudyante ket mapabukusan nga agpartisipar iti aramid panggep panaggradwar nu isu da ket: 1) makasabet kadagiti kasapulan para iti diploma wenno sertipiko; 2) mabayadan da amin nga pinansyal a obligasyonda; ken 3) masabet dagiti sabali a kondisyon, kas naytudeng iti Departamento, nga makasabet iti standard ti kinalawag, kinarisonable, ken kinalinteg. SELYO TI BILITERASIYA Naytatag ti Board ti Edukasyon para ti Estado iti Hawai'i nga mayted bayat panaggradwar kadagiti estudyante nga nakakitaan iti: • Nangatu nga kinaammo iti agapada nga opisyal a lenggwahe ti estado. (Ingles ken Hawaiiano) WENNO Maysa kadagiti duwwa nga opisyal nga lenggwahe ken maysa nga mayraman nga lenggwahe, kayramanan ti Amerikano a Sign Language. Pakikitam iti bit.ly/HISeal para iti kriterya nu mabalin nga umawat ken dagiti kayramanan nga impormasyon.


Bendisionannakto ti Dios no piliek ti sumurot ken ni Jesucristo (Daniel 1; 3; 6). Koloran dagiti ladawan a mangipakita a da Daniel, Misac ken Abdenago a mabembendisionan iti panagpilida a mangsurot ken ni Jesucristo. Iti blangko a kuadrado, mangidrowing iti ladawan ti maysa a wagas a pakapagpiliam a sumurot ken ni Jesucristo. (Mabalinmo ti mangidrowing kadagiti dadduma pay a wagas a mabalin a pakasurotam ken ni Jesucristo iti likud dagiti kuadrado.) Kalpasanna gettengen ti dakkel a sukog kadagiti solido a linia. Ikulpi dagiti ladawan iti uneg kadagiti linia a tuldek tapno adda dagiti balikas a "Bendisionannakto ti Dios no piliek ti mangsurot ken ni Jesucristo" iti rabaw ti kuadrado. Bendisionannakto ti Dios no PILIEK TI SUMUROT KEN NI JESUCRISTO